CELEX: 22017D2139
Language: mt
Date: 2016-06-03 00:00:00
Title: Deċiżjoni tal-Kumitat Konġunt taż-ŻEE Nru 121/2016 tat-3 ta' Ġunju 2016 li temenda l-Anness II (Regolamenti tekniċi, standards, ittestjar u ċertifikazzjoni) u l-Anness X (Servizzi inġenerali) tal-Ftehim ŻEE [2017/2139]

23.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 308/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 121/2016
      tat-3 ta' Ġunju 2016
      li temenda l-Anness II (Regolamenti tekniċi, standards, ittestjar u ċertifikazzjoni) u l-Anness X (Servizzi inġenerali) tal-Ftehim ŻEE [2017/2139]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/60/UE tal-Parlament Ewropew u tal-Kunsill tal-15 ta' Mejju 2014 dwar ir-ritorn ta' oġġetti kulturali mneħħija illegalment mit-territorju ta' Stat Membru u li temenda r-Regolament (UE) Nru 1024/2012 (1), kif irrettifikata mill-ĠU L 147, 12.6.2015, p. 24, għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2014/60/UE tħassar id-Direttiva tal-Kunsill 93/7/KEE (2), li hija inkorporata fil-Ftehim ŻEE u li b'hekk għandha titħassar skont il-Ftehim ŻEE.
               
            
                  (3)
               
               
                  Għalhekk, l-Annessi II u X tal-Ftehim ŻEE jenħtieġ li jiġu emendati skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XXVIII tal-Anness II tal-Ftehim ŻEE għandu jiġi emendat kif ġej:
      
                  1.
               
               
                  Dan li ġej jiddaħħal wara l-punt 1 (id-Direttiva tal-Kunsill 93/7/KEE):
                  
                              “2.
                           
                           
                              
                                 32014 L 0060: Id-Direttiva 2014/60/UE tal-Parlament Ewropew u tal-Kunsill tal-15 ta' Mejju 2014 dwar ir-ritorn ta' oġġetti kulturali mneħħija illegalment mit-territorju ta' Stat Membru u li temenda r-Regolament (UE) Nru 1024/2012 (ĠU L 159, 28.5.2014, p. 1), kif irrettifikata mill-ĠU L 147, 12.6.2015, p. 24.
                           
                        Għall-finijiet ta' dan il-Ftehim, id-dispożizzjonijiet tad-Direttiva għandhom jinqraw bl-adattamenti li ġejjin:
                  Fl-Artikolu 14, ir-referenza għal ‘nhar jew wara l-1 ta' Jannar 1993’ għandha fir-rigward tal-Iżlanda u tan-Norveġja tinqara ‘nhar jew wara l-1 ta' Jannar 1995’ u fir-rigward tal-Liechtenstein għandha tinqara ‘nhar jew wara l-1 ta' Mejju 1995’.”
               
            
                  2.
               
               
                  It-test tal-punt 1 (id-Direttiva tal-Kunsill 93/7/KEE) jitħassar.
               
            Artikolu 2
      Dan li ġej jiżdied fil-punt 3 (ir-Regolament (UE) Nru 1024/2012 tal-Parlament Ewropew u tal-Kunsill) tal-Anness X tal-Ftehim ŻEE:
      “, kif emendat bi:
      
                  —
               
               
                  
                     32014 L 0060: Id-Direttiva 2014/60/UE tal-Parlament Ewropew u tal-Kunsill tal-15 ta' Mejju 2014 (ĠU L 159, 28.5.2014, p. 1), kif irrettifikata mill-ĠU L 147, 12.6.2015, p. 24.”
               
            Artikolu 3
      It-test tad-Direttiva 2014/60/UE, kif irrettifikat mill-ĠU L 147, 12.6.2015, p. 24, bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandu jkun awtentiku.
      Artikolu 4
      Din id-Deċiżjoni għandha tidħol fis-seħħ fl-4 ta' Ġunju 2016, dment li jkunu saru n-notifiki kollha skont l-Artikolu 103(1) tal-Ftehim ŻEE (*1), jew dakinhar tad-dħul fis-seħħ tad-Deċiżjoni tal-Kumitat Konġunt taż-ŻEE Nru 102/2015 tat-30 ta' April 2015 (3), skont liema data tkun l-iżjed tard.
      Artikolu 5
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
      
         Magħmul fi Brussell, it-3 ta' Ġunju 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 159, 28.5.2014, p. 1.
      
         (2)  ĠU L 74, 27.3.1993, p. 74.
      
         (*1)  Hemm indikati rekwiżiti kostituzzjonali.
      
         (3)  ĠU L 211, 4.8.2016, p. 55.